অনুপ্রবেশ ইস্যুতে মমতা বন্দপাধ্যায়ের বিরুদ্ধে তোপ দাগলেন বিজেপি রাজ্য সভাপতি রাহুল সিনহা। তাঁর অভিযোগ, তৃণমূল আর বাংলাদেশী এখন এক হয়ে গিয়েছে। তৃণমূল এবং বাংলাদেশের জামাত গোষ্ঠী একসঙ্গে এদেশে সন্ত্রাস চালাচ্ছে। বিজেপি রাজ্য সভাপতি অনুপ্রেবেশ ইস্যুতে কেন্দ্রীয় সরকারের হস্তক্ষেপের কথা জানিয়ে বলেন, "খুব শীঘ্রই অনুপ্রবেশকারীদের চিহ্নিতকরণ ও তাদের দেশ থেকে বিতারণের কাজ শুরু করবে কেন্দ্র"।
 কলকাতা: অনুপ্রবেশ ইস্যুতে মমতা বন্দপাধ্যায়ের বিরুদ্ধে তোপ দাগলেন বিজেপি রাজ্য সভাপতি রাহুল সিনহা। তাঁর অভিযোগ, তৃণমূল আর বাংলাদেশী এখন এক হয়ে গিয়েছে। তৃণমূল এবং বাংলাদেশের জামাত গোষ্ঠী একসঙ্গে এদেশে সন্ত্রাস চালাচ্ছে। বিজেপি রাজ্য সভাপতি অনুপ্রেবেশ ইস্যুতে কেন্দ্রীয় সরকারের হস্তক্ষেপের কথা জানিয়ে বলেন, "খুব শীঘ্রই অনুপ্রবেশকারীদের চিহ্নিতকরণ ও তাদের দেশ থেকে বিতারণের কাজ শুরু করবে কেন্দ্র"। শনিবার নেতাজি সংক্রান্ত ৬৪টি নথি জনসমক্ষে আত্মপ্রকাশ করার পর কেন্দ্রেও যাতে নেতাজি সংক্রান্ত সব নথি প্রকাশ করে, এই দাবি জানিয়েছিলেন মুখ্যমন্ত্রী মমতা বন্দোপাধ্যায়। নেতাজির গোপন নথি প্রকাশ করা নিয়েও মুখ্যমন্ত্রী মমতা বন্দোপাধ্যায়কে কটাক্ষ করেন বিজেপির রাজ্য সভাপতি। সাংবাদিকদের মুখোমুখি হয়ে রাহুল সিনহা বলেন, "নেতাজির গোপন নথি পাবলিশ করাতে কোনও আপত্তি নেই। আমরা একে স্বাগত জানাচ্ছি। কিন্তু হঠাৎ নেতাজি কেন? সাড়ে ৪ বছর পর আর কোনও প্রতিশ্রুতি নেই। আগামী নির্বাচনে নেতাজিকে ধরে বৈতরণী পার করার জন্য তরিঘরি নেতাজির সহানুভূতি জাগিয়ে ভোটের আগে নেতাজির নথি প্রকাশ করছেন মুখ্যমন্ত্রী"। তিনি আরও বলেন "এখানের নথিতে আন্তর্জাতিক বিষয় খুবই কম আছে। দিল্লিতে নেতাজির বিষয়ে যেসব নথি রয়েছে সেখানে দেশ বিদেশের রাষ্ট্র নায়কদের সঙ্গে নেতাজির বিষয় সংক্রান্ত মেল বন্ধন অনেক বেশি"। বিজেপি রাজ্য সভাপতি রাহুল সিনহার অভিযোগ এই কারণেই কেন্দ্রের তরফে নেতাজি সংক্রান্ত নথি প্রকাশ পেতে দেরি হচ্ছে।